કેરળના સબરીમાલા મંદિરમાં મહિલાઓના પ્રવેશ પર પ્રતિબંધના વિરોધમાં જે રીતે સુપ્રીમ કોર્ટે ચુકાદો આપ્યો અને મહિલાઓને મંદિરમાં પ્રવેશની મંજૂરી આપી તેના કારણે ત્યાં ઘણી હિંસા થઈ. મોટી સંખ્યામાં લોકો કોર્ટના ચૂકાદાના વિરોધમાં રસ્તા પર ઉતરી ગયા હતા અને મહિલાઓને મંદિરમાં પ્રવેશનો વિરોધ કરી રહ્યા હતા. પરંતુ હવે આ મામલે એક મોટી મુશ્કેલી ઉભી થઈ છે. કેરળ ભારતીય જનતા પક્ષના પ્રમુખ પીએસ શ્રીધરન પિલ્લઈનો એક વીડિયો સામે આવ્યો છે જેમાં તેમને એ કહેતા સાંભળી શકાય છે કે પ્રદર્શન પાછળ ભાજપનો હાથ હતો.